Independence Day lawm dan tur relin Siaha ah thutkhawm vawi hnihna neih a ni,"1465/2024-2025 Siaha the 6th August, 2024: Kan hma lawka India in zalenna a hmuh champha phak lawm dan tur relin vawiin khan DC Mini Conference Hall, Siaha-ah thutkhawm vawi hnihna neih a ni a, Addl DC Pu Abraham Beirazi Khithie chuan he thutkhawm hi a kaihruai a ni. Independence day lawm dan tur relna thutkhawm hmasa chu July Ni 15, 2024 khan neih a lo ni tawh a, mawhphurhna  nei te hmalak tawhna leh hmachhawp an neihte chipchiar taka sawiho niin an mawhphurhna kenkawh kawngah buaina leh harsatna an neihte chinfel dan tur sawi ho nghal a ni. Tarlan tawh angin kumin Independence Day lawmna hi SDFA ground, Meisatlah-a hman tur a ni a, Home Minister Pu K Sapdanga chu Khuallian a ni ang. Parade contingent atan School band, Armed band, NCC, leh Govt High School Pipe Band te beisei niin August ni 9 atangin an zir tan anga, August ni 12 ah final researsal neih tura ruahman a ni. Independence Day denchhan hian Siaha District chhunga Home hrang hrang leh hospital ah te tanpuina pek a ni dawn a. Independence Day puala department tin ten sum thawhkhawm tura an rel tawh chu a hun taka thawh khawm theuh tura ngen an ni bawk. Vawiin thutkhawmah hia Siaha Superintendent of Police Pu KL Vulmawia, DRDO Project Director Pu M Misael, Addl SP Pu C Lalruatkima bakah sorkar department hotute an tel a ni. Attachment Loading attachment...",Dated: 6 th Aug 24 2:59 PM,https://dipr.mizoram.gov.in/post/independence-day-lawm-dan-tur-relin-siaha-ah-thutkhawm-vawi-hnihna-neih-a-ni